Στα χέρια της αστυνομίας έπεσε ένας 53χρονος στη Λέρο με την κατηγορία της παιδικής πορνογραφίας.

Ο 53χρονος αλλοδαπός από τη Λέρο κατηγορείται για προσβολή γενετήσιας αξιοπρέπειας, πορνογραφία ανηλίκων και προσέλκυση παιδιών για γενετήσιους λόγους.

Ειδικότερα, στο πλαίσιο διερεύνησης σχετικής καταγγελίας, πραγματοποιήθηκε έρευνα, παρουσία δικαστικού λειτουργού, στην κατοικία του κατηγορουμένου. Διαπιστώθηκε ότι κατείχε κινητά τηλέφωνα που περιείχαν ψηφιακό υλικό με πορνογραφικές παραστάσεις ανηλίκων, καθώς και γυμνές φωτογραφίες ανηλίκων και ενηλίκων προσώπων.

Τα κινητά τηλέφωνα κατασχέθηκαν και θα αποσταλούν στη Διεύθυνση Εγκληματολογικών Ερευνών της Ελληνικής Αστυνομίας για εργαστηριακή εξέταση.

Ο συλληφθείς, με τη δικογραφία που σχηματίστηκε σε βάρος του, θα οδηγηθεί στην εισαγγελέα Πρωτοδικών Κω.